als_Latn dik_Latn sag_Latn
Kompani të ndryshme teknologjike po krijojnë pajisje me platformën Windows Phone. Gjatë këtyre javëve të fundit, kompania indiane Micromax prezantoi dy pajisje Windows Phone, ndjekur nga kompania XOLO, e cila pretendon se pajisja e saj e parë “Windows Phone” është “telefoni inteligjent më i hollë në botë”, që peshon vetëm 100 gramë.
Kompania indiane Karbonn do t’i bashkohet shumë shpejt këtyre kompanive, me prezantimin e tri pajisjeve Windows Phone. Shefi ekzekutiv i kompanisë Karbonn, Shashin Devsare, deklaroi për The Economic Times, se tri pajisjet Windows Phone do të dalin në vendet më pak të zhvilluara. Pajisjet priten të kushtojnë nga 130 dollarë deri në 250 dollarë dhe do të dalin në treg këtë tremujor.
Shifrat e realizuar nga firma kërkimore IDC tregojnë që Microsoft zë vetëm 5% në tregun e telefonave inteligjentë në Indi, ndërsa pjesën më të madhe të tregut e zë Android. Karbonn shpreson që do të rrisë tregun e pajisjeve Windows Phone me prezantimin e tri pajisjeve të saj.
Pajisjet do të kenë një sërë aplikacionesh dhe shërbimesh që kompania i ka krijuar në bashkëpunim me kompaninë Microsoft. Asnjë nga pajisjet e para Windows Phone të kompanisë Karbonn nuk do të ofrojë rrjetin 4G, por kompania shpreson që të prezantojë një pajisje me rrjetin 4G vitin a ardhshëm. Karbonn po investon gjithashtu edhe tek pajisjet që vishen dhe ka në plan që të prezantojë një pajisje të tillë në muajin janar të vitit 2015.
(Herë të lexuara: 182)
als_Latn als_Latn als_Latn als_Latn als_Latn